
Nos recuperacion awor ainda ta basa riba recuperacion di nos turismo 

Y otro aiia, nos lo yega nivelnan di prome cu pandemia 


Na comienso di su discurso dirigi na pueblo di Aruba 
diadomingo ultimo, Prome Minister Evelyn Wever-Croes a 
expresa: "Como Gobernante bo mester e curashi pa acepta 
e realidad, comprende e diferencia y goberna no cu ilusion 
pero cu realismo y vision di optimismo pa produci solucion 
duradero'. 


Y esaki ta e manera cu Gabinete Wever-Croes ta goberna y 
dirigi nos pais. Ora cu Aruba a sali di punto mas critico di e 
pandemia, y nos a kere cu nos por recupera trankilamente, 
nos a wordo confronta cu otro crisis, e conflicto na Ukraina, 
cu efectonan devastador pa henter mundo. Prijsnan di crudo y 
gasolin a aumenta drasticamente den tur pais. Na Aruba tambe, 
pasobra Aruba ta importa e gasolin. Prijsnan di productonan 
den supermercado tambe a cuminsa aumenta, pasobra na e 
pais cu nan ta wordo produci tambe nan a aumenta. Y nos ta 


importa e productonan aki combina cu e efectonan economico. 


A pesar di e realidad critico aki, Gabinete Wever-Croes Il a 
mantene su vision y direccion di maneho consistentemente y 
ta mirando cu Aruba ta riba e caminda pa recuperacion. Nos 
recuperacion awor ainda ta basa riba recuperacion di nos 
turismo, cual ta bayendo hopi bon. Nos a cera ultimo luna, mei 
2022, cu mas bishitante cu e mesun luna na 20189, y nan ta 
gasta mas tambe den nos economia. 


Minister Dangui Oduber su maneho ta pa percura cu e tendencia 
aki continua, y den e caso aki nos ta calcula cu nos lo finalisa e 
aña aki cu un recuperacion entre 90 pa 95% di nos turismo, y 
otro aña, nos lo yega nivelnan di prome cu pandemia. 


Nos sa cu turismo so no por carga nos economia aunke con 
bunita e cifranan por ta mustra awor. P'esey, cada Minister 
di Gabinete Wever-Croes ta trahando incansablemente pa 
fortifica nos economia y crea un futuro cu no ta persigui pa 
pasado, pero cu ta crea oportunidadnan nobo pa progreso y 
bienestar sostenible y duradero. 


"Aruba ta den recuperacion, y esey ta danki na nos esfuerso 
conhunto, pa nabega e olanan halto di temponan aki cu 
realismo, curashi y optimismo. Mi ta gradici pueblo di Aruba 
cu ta enfoca riba e desaroyo positivo di nos pais. Irespecto 
con difícil cosnan por ta awor, solo lo sali bek y cu energia y 
forsa renoba, pa nos traha hunto na progreso y bienestar di 
tur nos ciudadanonan”, Prome Minister Evelyn Wever-Croes 
a expresa. 

Prome Minister Evelyn Wever-Croes: 


Si di berdad nos kier recupera 


NOS MESTER COREGI COSNAN CU A SALI 
FOR DI MAN 


Salarionan di directornan di compania di Gobierno no por ta 
mas halto cu 150% di salario di un minister 


5 ne a 
"Locual si nos mester realisa, ta cu sin cambio, Aruba lo no sali 
di e problemanan financiero cu nos país ta aden. Palabranan 
bunita pa decora un realidad no ta algo cu ni ami ni mi coleganan 
den gabinete ta practica", Prome Minister Evelyn Wever-Croes 
a expresa den su discurso nacional diadomingo ultimo. 


Manera cu a drenta gobernacion na aña 2017, Prome 
Minister a indica cu a tuma nota di salarionan halto den cierto 
companianan di Gobierno. Esaki ta algo di hopi afía. Compania 
di Gobierno, por ehempel WEB, Elmar, Setar y Serlimar, tin un 
tarea publico. Y nan mester brinda e miho servicio, balansa y 
mas eficiente posibel, cu menos gasto. “No por ta asina cu nan 
ta hisa algun salario, y p'esey nan ta hisa e tarifanan, pa asina 
e ciudadano hay'e ta paga mas", Prome Minsiter a expresa. 


Desde e prome afia di gobernacion cu a tuma nota di kico 
algun director tabata gana, 2 of 3 of hasta 4 biaha mas hopi cu 
un minister, Prome Minister a dicidi di bin cu e Wever-Croes- 
Norm, cu den principio un director di un compania estatal no 
por gana mas cu 130% di e salario di un minister. E norma aki 


ta stipula riba Afl. 261.000, cu ta alrededor di 17 pa 18 mil florin 
pa luna. 


Un persona cu ta traha den un compania priva, no ta problema 
di Gobierno contal e paga impuesto manera debe ser. Pero si 
e persona ta traha na un compania di Gobierno, unda pueblo 
ta paga pa awa coriente, internet, etc., e ora e salarionan no 
por ta mas halto cu 130% di salario di un minister. Si tin salario 
mas halto cu esey, mester baha nan pa asina por baha e 
tarifanan cu pueblo ta paga, Prome Minister a remarca. 


Prome Minister a enfatisa cu e ley aki NO ta afecta esnan cu ta 
gana menos cu 17 of 18 mil florin pa luna, pues e empleadonan 
aki por ta trankil. "E motibo tras di e ley aki ta pa coregi cosnan 
cu a sali for di man, especialmente den temporada di crisis aki, 
cu a laga nos mira hopi berdad cu den e mundo di awe no ta 
factibel ni moralmente tolerabel mas". 


Premier Wever-Croes a expresa cu e ta hopi orguyoso cu 
tur director cu a wordo nombra den su ministerio, tempo e 
tabata minister encarga cu energía, a wordo nombra cu un 
salario menos di e Wever-Croes-Norm. “Kiermen TIN hende 
cualifica, cu ta interesa. Nos no mester tin miedo. Talves 10 
pa 20 persona riba henter nos isla, lo wordo afecta. Y nos tin 
atencion pa e situacion aki", Prome Minsiter a remarca. 


Prome Minister un biaha mas ta enfatisa cu awor e ley aki ta 
un condicion pa miles di empleado publico y di fundacionnan, 
haya 5% di nan salario na juli proximo. "No ban sacrifica interes 
y bienestar di miles di empleado”. 


Prome Minister ta referi na loke hopi biaha hende ta expresa, 
cu nan kier laga un miho planeta pa nos yiunan. "Pero ami kier 
pa nos enfoca tambe, riba con nos por laga miho yiunan pa 
nos planeta. Y p'esey e reformanan ta necesario. P'esey nos 
mester atene nos mes na realidad, ley y reglanan. P'esey nos 
mester coregi cosnan cu tabata bay robes, pa crea un futuro 
cu no ta persigui pa pasado, pero cu ta crea oportunidadnan 
nobo pa progreso y bienestar sostenible y duradero”, Prome 
Minister Evelyn Wever-Croes a enfatisa. 

Prome Minister Evelyn Wever-Croes: 


ARUBA AWOR TA DEN CODIGO ORANO 


Ta importonte pa preveni y percura pa to bon prepara 


Prome Minister di Aruba Evelyn Wever-Croes hunto cu Bureau 
Rampenbestrijding, durante di un Conferencia di Prensa 
extraordinario a anuncia cu Aruba awor ta den un Tropical 
Storm Warning. E maltempo cu ta acercando Aruba a desaroya 
hopi lihe y Crisis Team di Aruba ta keda activa pa por atende 
cu esaki. 


E ultimo informe di Prome Minister Wever-Croes ta, cu e 
velocidad di e tormenta a aumenta di 25km/ora te na 38km/ora. 
Manera cu a indica dialuna anochi, tabata spera e tormenta 
diaranson rond di 8or di anochi, pero considerando e velocidad 
actual, ta sperando esaki poco mas trempan. E bon noticia den 
esaki ta, cu si e mantene e velocidad aki, e ta pasa bay mas 
trempan tambe. Pues ta spera cu pa diaranson rond di 6or di 
atardi lo por cuminsa sinti e efectonan di e tormenta. Aruba 
awor ta den codigo orañe y diaranson merdia ta kere cu lo bay 
den codigo cora, ora cu e tormenta ta mas cerca. 


Locual por spera di e pasada di e tormenta 

Te cu aworaki por spera cu lo bay tin hopi awasero. Den e 
caso aki ta pidi pa tur hende ta prepara pa 3 dia di awasero 
(diaranson, diahuebs y diabierna). E situacion aki por cambia 
ainda, pero den e caso mas serio, ta papiando di 3 dia. 


Un otro hecho ta cu e tormenta aki lo pasa banda pazuid di 
Aruba, entre Venezuela cu Aruba. E pasada aki ta uno cu 
no ta custuma cu ne, pues lo bay experiencia otro tipo di 
resultadonan, Prome Minister a splica. 

Tambe ta premira cu den e oranan nos dilanti lama lo bira hopi 
mas bruto y p'esey ta emiti un 'small craft warning'. Ta haci 
apelacion urgente pa tur piscado saca nan boto for di lama. 


Departamentonan di Gobierno y scolnan lo cera 
Departamentonan di Gobierno aworaki mester bay den estado 
di preparacion pa e tempestad. 


MEANA TROPICAL STORM | 
Li 


VARNING! 


Diaranson merdia 12or tur empleado di Gobierno lo bay cas pa 
por atende cu esaki na cas, cu excepcion di departamentonan 
ylof ekiponan cu mester ta ‘stand-by’ (hefe di departamento ta 
determina esaki). Scolnan lo ta cera diahuebs y diabierna. E 
decision aki a wordo tuma teniendo cuenta cu den caso cu e 
tormenta pasa den curso di diaranson anochi, no ta oportuno 
pa tur hende ta riba caya diahuebs. Lo cera scolnan diabierna 
tambe teniendo cuenta cu no sa den ki estado scolnan lo ta y 
considerando tambe cu ta na fin di afia escolar. 


Sector Priva 

Ta importante pa menciona cu den codigo orafio manera cu 
ta aden awor, Gobierno no por impone un decision pa cera 
companianan den sector priva, den caso di codigo cora si. 
Sinembargo dofionan di trabou den sector priva ta liber pa 
sigui ehempel di Gobierno aworaki. Gobierno ta haci apelacion 
na sector priva pa tene consideracion cu e situacion y nan 
empleadonan. Si e situacion escala na un codigo cora, eorey 
si Gobierno por impone e decision riba dofionan di trabou. 


Gobierno ta haci apelacion na comunidad pa prepara 
Gobierno di Aruba ta moviendo tur ekipo di emergencia 
na nan postnan designa y ta pidi cada ciudadano pa tuma 
precaucionnan necesario. Especialmente esnan cu ta biba 
den casnan cu tin custumber cu ta bay bou awa ora cu awa 
yobe. Ta pidi pa cuminsa regla cu ta pasa e tormenta na cas di 
un famia of conocirnan. Ta poniendo extra atencion den area 
di Madiki, Pos Chikito, Zeewijk y Palm Beach cual ta e areanan 
cu sa haya hopi molester di awa. 


Por ultimo, Prome Minister a enfatisa cu e situacion ta mustra 
serio, pero semper e situacion por cambia na caminda. Aworaki 
ta importante pa preveni y percura pa ta bon prepara pa no 
mester lamenta. 

MINISTER 


Dangui Oduber 


BIBA BIDA EXPO 2022 ORGANISA PA CRUZ 


CORA TABATA UN EXITO 


EE PE w mdi 
Ministerio di Turismo y Salud Publico conhuntamente cu 
departamento di Salud Publico tabata diamars presente na 
Marriott Ballroom caminda diferente organisacionnan cu enfoke 
riba traha y duna servicio na persona adulto di 60 aña y mas 
grandi a participa na expo Biba Salud cual a keda organisa pa 
Cruz Cora Aruba. 


Departamento di Salud Publico no ta keda afo. Seccion 
promocion di salud tambe tabata invita y tabata tin un booth 
na unda a comparti informacion na comunidad di Aruba den 
area di alimentacion, hygiena personal, salud mental, guia den 
calidad di servicio y cuido, como tambe con pa mantene e area 
di biba limpi pa preveni malesa transmiti pa sangura. 


Un invitacion ta bai na full pueblo di Aruba edad 60 plus pa 
pasa libremente den famia pa un dia informativo caminda por 
ricibi tips, brochures y guia den diferente manera pa mantene 
un bida activo, independiente, saludabel y preveni malesa na 
tur edad. 


Minister Oduber ta sigui enfoka riba e su maneho cu ta basa 
riba prevencion y un di e manera di haci esaki ta a base di 
campafianan pa trece e informacion na pueblo. Trahando pa 
tin un Aruba cu ta biba mas saludabel pa nos keda cu un fondo 
di AZV sostenibel pa futuro. 

Minister Dongui Oduber: 


DIAMARS ARUBA A RICIBI MAS DI 10 MIL 
TURISTA CRUSERO 


Minister di Turismo y Salud Publico sr. Dangui Oduber ta 1 
satisfecho di e hecho cu diamars tabata tin 2 crusero grandi 
den nos waf. Un biaha mas Aruba a ricibi e mega crusero di 
Allure of the Seas di Royal Caribbean y Horizon di Carnival 
Cruiselines. Total Aruba a ricibi mas di 10.200 turista crusero, 
hopi bunita pa wak nos centro di cuidad cu hopi movecion 
economico. 


E temporada di high season ta mustrando di ta surpasando 
tur expectativa. E turismo crusero tambe lo bay recupera 
completo, pero esaki ta bay dura un poco mas pa por yega na 
e nivel di aña 2019. 


Minister Oduber a sigui bisa cu na afia 2023 ta mustra di ta un 
aña hopi prometedor den cuadro di e recuperacion di Aruba 
su turismo crusero. Ya caba tin hopi calls confirma pa otro afía 
pero ainda tin hopi booking cu ta habri pa por duna un cantidad 
di calls exacto. Un Noticia hopi positivo ta cu den aña 2023 
Aruba lo bay ricibi un otro mega crusero, e biaha aki ta e barco 
crusero Mardi Gras di Carnival Cruise Lines cu ta conoci pa tin 
turistanan cu ta laga hopi placa atras. 


Minister Dangui Oduber ta kere firme den e recuperacion di 
Aruba su turismo y economia, pesey Gobierno ta haciendo 
tur lo necesario pa sigui stimula nos economia. Un palabra di 
gratitud ta bai pa henter e ekipo di Aruba Ports Authority. 

MINISTER 


Wever 


IDEA CU CLAUSURA DI CURSO 
"SILVER ENTREPRENEURSHIP" 


E prome curso di “Silver Entreprenuership" a termina siman 
pasa. Minister di Asuntonan Economico, minister Geoffrey 
Wever conhunto cu representantenan di Directie Economische 
Zaken (“DEZHI”)su unidad di IDEA tabata t'ey presente durante 
e otorogacion di diploma, cual a ser otoroga door di minister di 
Asuntonan di Adulto Mayor, minister Ursell Arends. 


Silver Entrepreneurship a enfoca riba e hermentnan necesario 
pa un persona por haci su propio negoshi, asina stimulando 
nan pa eherce nan hobby of profession, te asta despues cu 
nan baha cu pensioen. "Recuperacion economico ta conta 
cu participacion di tur esnan cu ta capas y dispuesto", segun 
minister Wever. 


Sigur nunca ta laat pa sifía, y asina tambe 18 adultonan mayor 
a participa na e curso y a ricibi nan certificado di participacion. 
Ta spera cu e inspiracion y educacion ricibi algun di nan lo 
sigui na desaroya nan businessplan y ofrece na comunidad 
nan producto of servicio. 


Un palabra di felicitacion y danki na e organisadornan di IDEA 
pa nan bunita trabou. Tambe kier desea tur e graduadonan tur 
clase di exito den nan proximo etapa di nan bida! 

COMISION RECUPERACION ECONOMICO TA 
INICIA NAN TRABOUNAN BOU LIDERAZGO 
DI MINISTER GEOFFREY WEVER 


Pa por stimula recuperacion economico di Aruba y mehora 
e clima di inversion na Aruba despues di e COVID-19 crisis, 
mester bin cu incentivanan pa aumenta e Producto Interno 
Bruto (BBP/GDP). Pa esaki Minister di Asuntonan Economico, 
Comunicacion y Desaroyo Sostenibel, mr. Geoffrey Wever, a 
forma bou di su liderazgo e Comision Recuperacion Economico 
(Commissie Economisch Herstel). 


E meta di e comision ta pa formula incentivanan fiscal cu lo 
aporta na inversionnan nobo y na crecemento economico. 
Pa atrae ‘foreign direct investments’ (“FDI”), Departamento di 
Asuntonan Economico, Comercio y Industria (DEACI) a haci un 
investigacion na e paisnan di enfoke menciona den e Strategia 
di Inversion 2019-2024 y a benchmark algun islanan di Caribe 
cu ta concurencia di Aruba pa atrae inversionnan di exterior. 
E investigacion haci door di DEZHI lo wordo usa tambe den e 
trabounan di e comision. 


E Comision Recuperacion Economico ta  consisti di 
belastingadviseurs, advocatuur, accountancy, Aruba Bankers 
Association, Aruba Trade and Industry Association, Aruba 
Hotel and Tourism Assocation, San Nicolas Business 
Association, Comerciantenan Uni Aruba, Kamer van 
Koophandel, Freezone Aruba N.V. y DEACI. E siman aki 
diamars, e Comision Recuperacion Economico lo inicia nan 
trabounan den sessionnan di trabou parti den tres dia den 
cual lo brainstorm y traha hunto na un pakete di incentivanan 


fiscal nobo cu mester contribui na un recuperacion rapido y 
duradero di Aruba su economia. Banda di e incentivanan 
fiscal, Ministerio di Asuntonan Economico, Comunicacion y 
Desaroyo Sostenibel tambe ta finalisando e revision completo 
di e maneho di establecemento di negoshi (vestigingsbeleid) 
cual lo wordo anuncia den juli 2022. 


"E incentivanan aki mester resulta den crecemento economico 
y duradero real y mester stimula sector priva pa inverti, y pesey 
ta di importancia crucial cu sector priva y gobierno ta hunto 
den consulta y deliberacion over esaki y ta trek e proceso 
conhuntamante" - Minister Geoffrey Wever. 


SINTONISA 


CONFERENCIA 
DI PRENSA DI 
GOBIERNODI ARUBA 


Gabinete Wever-Croes 


Tur dialuna y diahuebs | 10:00 am 

MINISTER GEOFFREY WEVER NA INICIO DI 
EXPORT WEEK 2022: 

“Export Authority” 

Dialuna 27 juni 2022, Minister di Asuntonan Economico, 
Comunicacion y Desaroyo Sostenibel, mr. Geoffrey Wever, 
a inaugura e comienso di Export Week 2022. Export Week 
2022 ta organisa pa Directie Economische Zaken Handel en 
Industrie ("DEZHI") y su unidad di Exprodesk, y ta dirigi pa tur 
entrepreneur y comerciante local. Export Week 2022 lo enfoca 
riba temanan moderno di business, manera ultimo informacion 
y "trends" di e-commerce, blockchain, cryptocurrency, digital 
marketing y mas. 


Participantenan tambe lo tin e oportunidad di stel un *digital 
wallet" durante e curso pa uzo propio di moneda digital (crypto 
currency), asina demostrando cu no ta solamente nos ta 
preparando pa futuro, pero ya cu e tecnologianan moderno ta 
existi caba y di parti di gobierno di Aruba ta ser presenta na 
nos comunidad den un forma educativo. 


Di parti di ministerio di asuntonan economico, Minister Wever 
ta contento di mira e interes grandi un bes mas na e evento 
educativo aki. "Nos di gobierno di Aruba ta contento di por 
contribui di tur forma posibel na e educacion y mehoracion 
di nos comunidad empresario", minister Wever a menciona 
durante su discurso. Asina tambe a desea tur participante 
exito y pa nan mantene nan mes cu maximo creatividad den e 
siman binidero. 


"Conquering New Horizons" ta e tema e biaha aki, y ta enfoca 

riba e posibilidad di exporta producto of servicio pa exterior. 
Pa por haci esaki e ta rekeri pensamento "outside the box" 
- fuera di lo comun - pa aserca un oportunidad (of soluciona 
un problema) door di provee un servicio of benta di producto. 
Horizonte nobo tambe tin di haber cu tecnologia cual ta keda 
modernisa y modifica continuamente, cual como pais mester 
crea un cultura di adaptacion y flexibilidad pa por “keep up”. 


Minister Wever kier desea tur clase di exito na e participantenan, 
y tambe gradici e organisadornan y tambe contribuidornan di 
evento aki. Diabierna su persona tambe lo duna un presentacion 
durante e clausura di Export Week, asina tambe brindando su 
experticio y conocemento na e comunidad empresario local. 

Siman pasa, Minister di Husticia y Asuntonan Social Sr. Rocco 
Tjon a bishita e sitio caminda ta construyendo e edificio nobo pa 
loke ta "stichting hunto" y a haya un bista di con e trabounan ta 
avansando. Ta trata aki di e proyecto caminda ta bay uni e dos 
instancianan esta; FMAA y SPD, pa asina atende mucho mas 
miho cu varios retonan den cuadro di salud mental y adiccion. 


Den presupuesto 2022 a tene cuenta cu e proyecto aki caminda 
tur e fondonan ta bay wordo poni hunto, pa di e forma ey por 
haci mucho mas cu e recursonan limita cu tin. Door di uni e 
dos instancianan, e ta percura pa brinda henter comunidad un 
miho servicio, pero tambe e lo percura pa procesonan ta mas 
miho alinea na otro pa trata cu e tematicanan di salud mental y 
adiccion. Recientemente, hunto cu colega Minister di Finansa 
y Cultura Sra. Xiomara Maduro, a firma e carta di oferta pa 
Gobernador, pa asina e landsbesluit por wordo concretisa pa 
asina tur e fondonan, pues 2.6 miyon florin por wordo traspasa 
pa FMAA, pa di e forma ey por bay brinda un miho servicio. 


Manera ta conoci, ya caba a bishita SPD hunto cu Minister di 
Desaroyo Social di Sint Maarten Sr. Ottley kende a haya un 
bista y un splicacion amplio di con ta atende cu e parti di salud 
mental y adiccion na Aruba. E tema aki tin e atencion desde 


inicio di Gabinete Wever-Croes, caminda hunto cu Prome 
Minister Sra. Evelyn Wever-Croes a ehecuta e Sociaal Crisis 
Plan, pa atende cu loke ta e lista di espera di salud mental. 
Bisando esaki, e proyecto aki tambe ta cay den cuadro di e 
maneho pa cu salud mental. Manera a bin ta compronde di e 
raad van toezicht di FMAA, dentro di poco e fundeshi lo ta cla 
pa por pone e prome bloki, pa asina stichting hunto por bira un 
realidad. Ta premira cu lo termina e proyecto aki, na inicio di 
2023. 

Dialuna mainta Minister Endy Croes a bishita Mon Plaisir 
Basisschool en conexion cu clausura di Weganan Escolar 
2022 di e scol. Riba ritmo di brass band e alumnonan a jump 
y celebra nan logronan. Minister Endy Croes ta felicita e scol 
como tambe e alumnonan cu e titulo di campeon di futbol 'B 
Jongens' di Weganan Escolar 2022. Endy Croes a enfatisa di ta contento di mira con e alumno y 

docentenan a celebra e final di WE 2022. Masha danki na tur 
Palabra di pabien pa Yair Yack MVP den futbol. Ademas e docente, specialmente alumnonan di Mon Plaisir basisschool 
Scol a ricibi mas medaya den diferente disciplina. Minister pa e bunita mainta. 

MINISTER ENDY CROES TA FELICITA SCOL 
SOEUR JULIETTE CU E CAMBIO DI NOMBER 


Siman pasa Minister Endy Croes hunto cu colega Prome 
Minister Evelyn Wever — Croes tabata di bishita na Scol Soeur 
Juliette, antes Emma School. Na e ocasion special a presencia 
cambio di nomber di e scol como tambe a para keto y reflexiona 
riba tur loke e scol a brinda durante su añanan di existencia y 
tur loke e scol, maestronan y alumnonan a logra. 


Durante e ceremonia di desvelacion di e logo nobo Minister 
Endy Croes a hiba palabra unda cu a enfatisa cu ta su 
deber pa duna sosten na e alumnonan como tambe sosten 
na Ensefiansa. E mandatario a sigui bisa cu inclusion ta nos 
pasion y vision di Gabinete Wever- Croes ІІ. Mas cu claro e 
mandatario ta para tras di e palabra aki y ta brinda oportunidad 
na e alumnonan pa asina preparanan pa por forma parti di nos 
sociedad. Manera a wordo bisa scol ta e fundeshi y por haya 
un trabou den futuro. E scol por conta cu sosten di Gobierno di 
Aruba aunke den retonan hopi grandi cu tin cu ta conoci, pero 
esaki ta un grupo cu sigur lo haya atencion no solamente den 
e parti di recurso humano pero tambe nos promesa ta cu lo 
drecha e coriente na e scol y pa den futuro cercano por haya 
airco. Durante e ceremonia e mandatarionan a presenta un 
reconocemento na e dos atletanan cu logra medaya olimpico. 
Como tambe a reconoce cabesante di e scol sra. Jocelyne 
Jacobs cu a cumpli 40 aña den Ensefiansa y sra. Lilian Gil cu 
ta cumpli 40 aña den servicio y casi 20 aña caba dunando les 
na e scol. 


Pa finalisa Minister Endy Croes a enfatisa; sinti boso orguyoso, 
cada un di e docentenan, cada un di e alumnonan cu e logo 
nobo. Carga esaki cu orguyo paso Soeur Juliette manera 
Minister Presidente Evelyn Wever — Croes a ta un hende cu 
a scoge pa e parti religioso, e la scoge pa balor y normanan y 
educa nos den esaki y sigur esaki ta un rumbo nos ta aprecia 
y ta tene na dje. Masha pabien na cabesante, docentenan 
na tur alumno cu e bunita logo aki, danki pa un mainta asina 
placentero. 


2022 


AÑA DI INVERSION 
Y OPORTUNIDAD 


RIBA E 


Diomors 28 Juni 2022 


ENFOCANDO 


BIENESTAR 
DI CADA FAMIA 


HUNTO CU DIRECTOR INTERINO DAO, 
MINISTER GLENBERT CROES A REUNI CU 
KARIN BOSMAN 


Esaki tabata Minister su declaracion: 


| 


Als minister van Arbeid, Energie & Integratie zet ik mij in 
voor een veilige en gezonde werkomgeving. Dat dit niet als 
vanzelfsprekend mag worden beschouwd is duidelijk. 


Tijdens dit eerste werkoverleg hebben wij de kaders besproken 
voor het stappenplan waarmee begin september 2022 
werkgevers,  brancheorganisatie, werkgeversorganisaties 
zullen betrekken in discussie over wat er nodig is om sociale 
en psychologische veiligheid hoog op de agenda te krijgen en 


te houden. 


Een cultuurverandering is noodzakelijk om de hardnekkige 
problematiek van seksueel grensoverschrijdend gedrag en 
seksueel geweld daadkrachtig aan te pakken. 


Samen zijn we verantwoordelijk voor het (mentale) welzijn van 
medewerkers, werknemers & werkgevers. 

КІСО ВО MESTER HACI? 


36 ОНА PROME CU 
UN TORMENTA TROPICAL 


NO DRENTA PANICO 


° CAMPANA 


— —— COLECTA, CONOCE Y 
CONSERVA NOS HISTORIA 


TREU 


3C -TRECE un campaña di 
Archivo Nacional Aruba y Ministerio di Cultura 


Por pasa 3C-TRECE material historico durante orario di 
oficina na Archivo Nacional Aruba di dialuna pa diabierna 
8:00 AM pa 11:45 AM y 1:30 PM pa 4:00 PM 

ALGEMENE REKENKAMER NA 
PARLAMENTO CU PRESENTACION DI 
RAPPORT FASE 


Na 2021, Algemene Rekenkamer Aruba a realisa un evaluacion 
basa riba su propio prestacion cu tabata segun Supreme 
Audit Institution (SAI) Performance Measurement Framework 
(PMF). Basa riba e resultado di e evaluacion interno aki y e 
acuerdonan aplicabel cu ta inclui den e Landenpakket Aruba, 
Algemene Rekenkamer Aruba a busca posibel sosten di 
Algemene Rekenkamer di Hulanda. 


Den e contexto aki Algemene Rekenkamer di Hulanda ta 
actualmente na Aruba pa un bishita oficial, den forma di un 
mision exploratorio cu e obhetivo di formula un programa di 
sosten pa algun afia. E bishita aki ta tumando lugar den e 
siman di 27 di juni pa 1 di juli 2022. Parti di e bishita aki ta inclui 
conversacionnan na nivel oficial cu stakeholders y un sesion 
di informacion tecnico na Parlamento di Aruba. E sesion aki 
a tuma lugar awe mainta y a informa Parlamento tocante e 
investigacion di eficiencia y eficacia cu Algemene Rekenkamer 
a realisa referente e ayudo di emergencia FASE. 


E rapport a wordo publica dia 5 di mei 2022, y a wordo 
presenta awemainta na Parlamento den presencia di 
Algemene Rekenkamer Hulanda y Curagao. E secretaris di 
Algemene Rekenkamer Curacao tambe ta na Aruba pa mira 
e posibilidadnan pa traha huntu cu e rekenkamers nan den 


Caribe y Hulanda y fortalece e relacion. 


Den e sesion di awe mainta e introducion y motibo di e 
rapport a wordo presenta door di e secretaris di Algemene 
Rekenkamer Aruba, y unda cu despues e resultadonan di e 
investigacion a wordo presenta door di e lider di e proyecto. Na 
final e voorzitter di Algemene Rekenkamer Aruba a presenta 
e recomendacionnan y despues ta tin posibilidad pa haci 
pregunta. Akinan a haci bon uzo di e posibilidad. Algemene 
Rekenkamer por mira bek un mainta fructífero. 

BANCO DI SEGURO SOCIAL TA PARTICIPA CU DEBI 
NAE SITUACION DI TEMPO DURANTE E PROXIMO 
DIANAN PAGONAN DI PENSIOEN DI AOV Y AWW LO 
TUMA LUGA MANAN DIARANSON 29 JUNI 2022. 


7i y 28 / [6 


IMPORTANTE! 


Banco di Seguro Social SVb 
ta participa cu debi na e situacion di tempo 
durante di e proximo dianan pagonan di 
Pensioen di AOV y AWW lo tuma lugar 
diaranson 29 di juni 2022. 


O 


SEGURIDAD PA ARUBA SU COMUNIDAD 

IMSAN A RICIBI BISHITA DI CORTESIA DI E 
SECRETARIO DI ESTADO DI SALUBRIDAD, 
BIENESTAR Y DEPORTE NA HULANDA 


ImSan tabatin riba diasabra, 25 di juni ultimo, e honor di ricibi 
pa prome biaha un bishita di cortesia di e Secretario nobo di 
Estado di Salubridad, Bienestar y Deporte na Hulanda, sr. 
Maarten van Ooijen. E Secretariado di Estado tabata na Aruba 
en conexion cu e vierlandenoverleg riba e tema di Salubridad 
y no kier a perde e oportunidad pa haci un bishita na ImSan su 
hospital. 


A intercambia libremente di opinion cu sr. Van Ooijen y otro 
representantenan di su ministerio cu tambe ta involucra den 
e desaroyo riba e tereno di salubridad en general y tambe ta 
percura pa colaboracion entre diferente hospital di islanan 
Hulandes den Caribe. 


Topico nan manera establecimento di DCHA, cooperacion 
entre ImSan y HOH, recorte financiero riba calidad di salud 
incluyendo accreditacion di JCI, AruBIG a wordo discuti 
ampliamente durante e reunion aki. 


Dr. Joel Rajnherc, Director di ImSan a señala cu ciendo tambe 
un di e hospital den Caribe Hulandes, ImSan no a participa 
directamente na e proyecto di DCHA y a probecha di e ocasion 
pa trece dilanti e importancia di e participacion di ImSan na e 
proyecto aki. 


Institute (un parti di Baptist Health South Florida) a impresiona 
e bishitantenan. Tambe e departamento di Oftalmologia cu e 
tecnologia mas avansa y cu di calidad a hala nan atencion. 
Demas departamento manera Centro Diabetico, Dialyse, 
Radiologie, S.E.H., Shortstay, CSA y quirurgico (OK) lo haya 
atencion den nan siguiente bishita na ImSan. 


ImSan ta spera cu despues di e bishita aki lo por bin cambio 
den esaki. Durante e recorido door di ImSan a bishita diferente 
departamento, pero especialmente e departamentonan di 
Oftalmologia (Oogheelkunde) y Radioterapia. E mashin 
ultramoderno Halcyon (Varian) y e espacio cu tin pa comunica 

СІМ hO RMAC ION 
TOR TA 
GOBIERNO DI ARUBA Y L 0 RGA 


KICO BO TIN MESTER? 


Cuminda den bleki of 


pi minimo 3 dia 
aa cuminda cu ta facil 


e galon di awa pa dia 


ennn ...... 


Remedi (suministro pa 7 dia) 

Productonan di y articulonan medico 

higiena y sanitario 7 (aparato pa scucha cu 
seni extra bateria, bril, 

lens di contacto. 

Hangua. Garoti) 


Copia di documentonan personal 
(lista di remedi y informacionnan 
medico, documento cu ta prueba 
di adres, contract di cas, ^ 

paspoort, tarheta di x 
identificacion, = 


polisa di seguronan) 


H 


Extra set di yabi di 

auto y di cas. 
Suministro pa animal 
(banchi, cadena, 


@ : tarheta di identificacion, 
Regenjas — poncho pa : 
teh ntra Sero + cuminda, baki ра 
iie cur T > : awa,haula) 


TP PPP 


Camara pa saca potret um : : Informacion di contacto 
di daño : 2 : difamiay diemergencia. 


NUMBERNAN DI EMERGENCIA 


CENTRAL ALARMA NACIONAL; POLIS; AMBULANCE: 911 
HOSPITAL: 527-4000 
CENTRO MEDICO SAN NICOLAS 5248833 


INFORMACION OBTENI DI OFICINA DI MANEHO DI CRISIS - TEL; 588-0100 


GABINETE WEVER-CROES 


DESPUES DI TEMPONAN DIFICIL 
CU NOS A PASA ADEN, 
NUNCA NOS MESTER LUBIDA 
E FORSA IMPRESIONANTE, 

E RESILIENCIA Y SOLIDARIDAD 
CU NOS A MUSTRA OTRO COMO 
CIUDADANO, FAMIA Y 
COMO PARTI DI E COMUNIDAD MUNDIAL. 
HUNTO NOS MESTER ACTUA, INNOVA, 
ADAPTA Y AVANSA Y 
RECONSTRUI NOS PAIS. 


20 AÑA DI 


INVERSION Y 
22 OPORTUNIDAD 


